Yon Eleman Degize An Tonton Nwèl Tire E Touye Omwen 8 Moun nan Los Angeles
Daprè kès sous pwòch lapolis, sanble atakan an te gen pwoblèm mantal.
Zak vyolans dewoule divès kote nan lemond pandan fèt Nwèl la. IsitOzetazini, lapolis nan Eta Kalifòni --pi presizeman nan Komin Covina,awondisman Los Angeles-- fè konnen 8 moun pou pi piti mouri apre yonnèg ame ouvè kout zam nan yon fèt ki te reyini plizyè moun pandanyon reveyon 24 desanm nan. Daprè anketè yo, Bruce Jeffrey Pardo ki tedegize an Tonton Nwèl e ki te gen yon zam nan men l', debake kay paranansyen madanm li nan yon katye vil Los Angeles. Pou koumanse, misye tire yon fiyèt 8 tan ki te vinn ouvè pòt la pou li apre l te frape e setekòmansman deblozay la, paske mesye Pardo ta pral louvri kout zam soutout moun ki te nan fèt la. Apre "fo" Tonton Nwèl la te fin dechaje zamnan, li mete dife nan kay lapandan envite yo, yo menm, t'ap eseye chape poul yo. Apre sa, Pardokouri kite sèn nan pou l' ale kay yon frè l' kote lapolis di li touyetèt li ak yon bal. Otorite yo pa presize si tout viktim yo mourianba kout zam oubyen si se dife a ki touye kèk nan yo. Yo di Pardo sanble tegen pwoblèm mantal apre divòs li ak pitit-fi mèt kay la, sa pa genlontan. Ansyen madanm li a ak paran dam nan sanble yo ta pami moun kimouri yo. Yon lòt kote, nan peyi Pewou, lapolis fè konnen 5 moun mouri e6 lòt pou pi piti blese lè yon gwo van panik te soufle nan yonnightclub e kliyan yo te pran kouri apre yon moun te dechaje yon boutèygaz lakrimojèn. Responsab yo di ensidan an rive jedi nan BoomNightclub, nan vil Juliaca, nan sid peyi a. Lapolis anonse yo areteplizyè moun yo sispèk ki ta mele nan eksplozyon gaz lakrimojèn nan.